IKTATÓSZÁM: 7/254-10/2023 TÁRGY:**az állati hulladék feladatellátáshoz kapcsolódó pénzeszközátadási megállapodás jóváhagyása és a 7/254-5/2023 számon megkötött megbízási szerződés semmissé nyilvánításának jóváhagyA**

Melléklet:.

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. november 13.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: Gusa erna szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

**Tisztelt Társulási Tanács!**

A Pécsi Többcélú Agglomerációs Társulás tagönkormányzatai a Társulási Megállapodásban döntöttek az állati hulladék gyűjtése és ártalmatlanítása feladat közös ellátásáról (III.B Ágazati feladatok). A társulás a feladatra 2015. január 1-jétől vállalkozási szerződést kötött a saját tulajdonában lévő ÁLHUBÁL Nonprofit Kft-vel állati hulladékbegyűjtő állomás működtetésére. A szerződésben a társulás vállalta a havi vállalkozói díj megfizetését, így a társaság működése folyamatosan biztosított. A szerződés megkötésére felhatalmazó társulási tanácsi határozat rendelkezik a szerződésben meghatározott összeg tagönkormányzatoktól történő beszedéséről.

Pécs Megyei Jogú Város Önkormányzata a fizetendő hozzájárulást évente a költségvetésébe tervezte és kötelezettséget vállaló okirat alapján utalta a társulás számlájára. A 2023. évi díj nem a szokásos soron került tervezésre, így annak átadását Költségvetési és Közgazdasági Főosztály javaslata szerint megbízási szerződésben rögzítették a felek. A megbízási szerződésben foglalt tranzakcióról a Társulás részéről a Költségvetési és Közgazdasági Főosztály számlát állított ki, melynek következtében a társulás ÁFA bevallás készítésére lett kötelezett. Az ÁFA elszámolási kör hátrányosan érinti többek között a Társulás folyamatban lévő uniós projektjeinek finanszírozását. A megkötött megbízási szerződés felbontása indokolt, azonban annak jogi felülvizsgálata során megállapítást nyert felsőbb jogszabályba ütközése. A megbízási szerződés ugyanis nem tartalmazza a megbízás lényegi elemét, csak pénzeszköz átadásáról szól. A 7/254-5/2023. ügyiratszámon megkötött megbízási szerződés tehát annak létrejöttétől, visszamenőleges hatállyal semmisnek tekinthető, Pécs részéről átutalt összeget a társulás a nyilatkozat aláírásával visszatéríti.

A semmisségről tett kétoldalú, kölcsönös nyilatkozat az előterjesztés 1. sz. mellékletét képezi.

A feladatellátás finanszírozása Pécs Megyei Jogú Város Önkormányzata részéről azonban továbbra sem megoldott, így javasolható egy a pénzeszköz átadásának tényét rögzítő megállapodás megkötése. A megállapodás az előterjesztés 2. sz. mellékletét képezi.

Kérem a Tisztelt Társulási Tanácsot, hogy az előterjesztést, valamint a határozati javas-latot szíveskedjék elfogadni, a megállapodás és a nyilatkozat aláírására a társulás elnökét felhatalmazni.

Pécs, 2023. november 8.

**Pfeffer József**

**elnök**